Dee (Galloway)

Dee kan være navnet på flere elver i Storbritannia

Dee (skotsk-gælisk: Dè / Uisge Dhè)) er en elv som renner gjennom regionen Galloway i det sørvestlige Skottland. Den har sin kilde i Loch Dee i høydedraget Galloway Hills og renner ut i Solway Firth ved byen Kirkcudbright. 

Fra Loch Dee renner elven til Clatteringshaws Loch, som er et oppdemmet og regulert vann til vannkraftverk innenfor Galloway hydro-electric power scheme. Elven renner derfra til Loch Ken, som også får vann fra elven Water of Ken. Fra Loch Ken renner elven 24 km sørover til Kirkcudbright og Solway Firth. Elvens lengde er 61 km totalt. Sammen med sine bielver er Dees område for tilsig på over 1 000 km².«Description of river systems in Galloway»   , Galloway Fisheries Trust.

Loch Ken og området rundt Dee ble samlet skrevet inn som et Ramsarsted 21. august 1992.

I den greske geografen Klaudios Ptolemaios' verk Geografike hyfegesis er elvens navn nedtegnet som Dēoúa. Denne navnformer representerer en utvikling fra urindoeuropeiske *deiueh2-, «en gudinne», som opptrer i mange elver med keltiske navn.James, Alan G. (2014): «The Brittonic Language in the Old North: A Guide to the Place-name Evidence» (PDF). Volume 2: Guide to the Elements. s. 139. Arkivert fra originalen (PDF) den 11. september 2014.

 Referanser 

Kategori:Elver i Skottland
Kategori:Dumfries and Galloway
Kategori:Ramsarområder i Skottland